Nem sikerült semmi a politikában, ezért videóblogger lesz Vona Gáborból
Az expolitikus éppen a balliberális, híreket hamisító HVG-nek árulta el jövõbeni terveit, így a holnapi, nagy dérrel-dúrral felvezetett bejelentés tárgytalan. A Jobbik miniszterelnök-jelöltje influenszernek állt, az állatvilág háborog: mégsem lesz Vona Gábornak kisállat-kereskedése.
„Vlogger leszek. A vlog számomra nem cél, hanem eszköz arra, hogy megmutassam magam, a gondolataimat, az elképzeléseimet” – robbantotta a hírt a fake news király Szauer Péter csapata, a HVG, akiknek a Jobbik korábbi elnöke a hét elején nyilatkozott. A balliberális portálnál sosem lehet tudni, hogy viccelnek, blöffölnek, vagy véletlenül van valami valóságalapja, amirõl írnak. Vegyük úgy, hogy ez most halálosan komoly!

Vona Gábor elárulta a lapnak, hogy két fõvel vág neki az embert próbáló feladatnak, és azt reméli, hogy középtávon ebbõl építhet magának megélhetést.

Minden bizonnyal ezt fogja bejelenteni a holnapi napon Vona Gábor. Ismert, az egykori politikus napok óta építi magát közösségi oldalán, három videóval is jelentkezett, ahol közéleti témákban szólalt meg röviden. Kifejezetten érdekes, hogy a Jobbik pártmédiájának ékköve, az Alfahír egy hosszú cikket jelentetett meg tegnap a brit influenszerekrõl, akik ismét „fejlõdési pályára” állították az unióból való minél drasztikusabb kilépést szorgalmazó UKIP-ot. Ez a mozzanat viszont egyértelmûen arra utal, hogy megmarad az összjáték a felek között, az expártelnök nem távolodik el teljesen a Jobbiktól, annak ellenére, hogy a HVG-nek azt állította, hogy a pártpolitikával felhagyott.

Ami Vona Gábornak jó, az nem biztos, hogy mindenkinek örömhír. Következzenek a legnagyobb vesztesek:

-   az állatvilág, ami nem teljesen reménytelenül reménykedett abban, hogy politikai pályájának befellegzésével ki tud csikarni Vonából egy kisállat-kereskedést, még közelebbi kapcsolatba kerülve vele;
-   a Jobbik-LMP-Momentum formálódó szövetsége, hiszen a sajtóhírek arról szóltak, hogy a Jobbik korábbi vezetõje állhat az élére. Úgy tûnik, nem így lesz.

Amúgy Vona Gábor nagyon szeretett volna Magyarország miniszterelnöke lenni, még tavaly decemberben is azt nyilatkozta, hogy õ a magyar demokrácia utolsó bástyája. Az Origo viszont megírta, hogy egyre inkább a celebesedés felé vette az irányt.
vlogger Vona Gábor